text: Jagten på de sidste billetter
  30 september 2013 kl. 12.32
  Esbjerg fB har mandag sat de de sidste knap 500 billetter fri til salg til torsdagens kamp mod Salzburg. Nogle af pladserne har begrænset adgang til station-platter, men fint udsyn.
  Efter at kronprinsen og faste sponsorer har fået plads, har Esbjerg frigivet 200 siddepladser på tribuneafsnittet Nedre D. Også 280 sidderpladser på A1 er sat til salg.
  For de sidste billetter gælder, at muligheden for at få en stadion-platte (to ristede med brød) og drikkevarer er begrænset. Men udsynet til banen er fint, skriver EfB i en pressemeddelelse-
  - Om der bliver frigivet yderligere billetter på A-tribunen, ved vi ikke endnu, siger EfB?s billetansvarlige, Esben Svane. De vil i givet fald blive udbudt på www.efbbillet.dk, så snart vi har det endelige overblik over, hvor mange vi skal reservere til sponsorer, gæster og presse. Vi ved ikke, hvor mange af pladserne i udebaneafsnittet vi får afsat til tilhængere af FC Salzburg, men lige nu er ca. 11.000 af den samlede kapacitet på ca. 12.000 billetter på Blue Water Arena
  afsat.
  Næsten 900 pladser til VIP-arrangementet i Carlsberg Lounge er solgt, og de 16 skyboxe vil fyldes af ca. 160 gæster. Og som tidligere nævnt er kronprins Frederik blandt tilskuerne...
  